বাংলাদেশ পুলিশ পদক

বাংলাদেশ পুলিশ পদক প্রতিবছর বাংলাদেশ পুলিশের সদস্যদেরকে অসীম বীরত্ব ও সাহসিকতাপূর্ণ এবং অনন্যসাধারণ পেশাদারিত্ব প্রদর্শনের জন্য স্বীকৃতি হিসেবে প্রদান করা হয়।

 বাংলাদেশ পুলিশ পদক 

বাংলাদেশ পুলিশ পদক (বিপিএম) বাংলাদেশ পুলিশের সদস্যদেরকে প্রতিবছর অসীম বীরত্ব ও সাহসিকতাপূর্ণ কাজের স্বীকৃতি হিসেবে প্রদান করা হয়। প্রতিবছর পুলিশ সপ্তাহের বার্ষিক পুলিশ প্যারেডে বাংলাদেশের প্রধানমন্ত্রী সংশ্লিষ্ট কর্মকর্তাদের এই পদক পরিয়ে দেন। যারা এই পদকে ভূষিত হন তাদের নামের শেষে বিপিএম উপাধি যুক্ত হয়। যারা একাধিক বার এই পদকে ভূষিত হন তাদের নামের শেষে বিপিএম (বার) উপাধি যুক্ত হয়।

 বাংলাদেশ পুলিশ পদক (সেবা) 

নিজ নিজ ক্ষেত্রে নিম্নলিখিত অনন্যসাধারণ পেশাদারিত্ব প্রদর্শনের জন্য মহামান্য রাষ্ট্রপতির আদেশক্রমে বাংলাদেশ পুলিশের সদস্যদেরকে বিপিএম - সেবা পদকে ভূষিত করা হয়।

ক. যারা বিগত সময়ে সৃজনশীল উদ্ভাবনীমূলক কর্মকাণ্ডের মাধ্যমে পুলিশ বিভাগের কার্যক্রমে গতিশীলতা আনয়ন অথবা দক্ষতা বৃদ্ধি অথবা উন্নয়ন ও আধুনিকায়নে বিভিন্ন দপ্তর ও শাখায় দৃশ্যমান অবদান রেখেছেন।

খ. যারা বিগত সময়ে রাষ্ট্রীয় বা সামাজিক দিক হতে গুরুত্বপূর্ণ মামলার তদন্ত করে রহস্য উদ্ঘাটন করতঃ অপরাধীদের আইনের আওতায় সোপর্দের ব্যবস্থা করেছেন।

গ, যুগোপযোগী অপরাধ নিয়ন্ত্রণ প্রক্রিয়া প্রবর্তনের মাধ্যমে অপরাধ নিয়ন্ত্রণসহ অন্যান্য কাজ সম্পাদনে প্রশংসনীয় অবদান রেখেছেন।

ঘ. যারা বাংলাদেশ পুলিশের বিভিন্ন ইউনিটের দায়িত্বে থেকে দক্ষতা, কর্তব্যনিষ্ঠা, সততা ও শৃঙ্খলামূলক আচরণের মাধ্যমে সার্বিকভাবে পুলিশ বাহিনীর ভাবমূর্তি উজ্জল করার ক্ষেত্রে উল্লেখযোগ্য অবদান রেখেছেন। 

এই পদকের জন্য সম্মানী প্রদান করা হয়। 

প্রতিবছর পুলিশ সপ্তাহের বার্ষিক পুলিশ প্যারেডে মাননীয় প্রধানমন্ত্রী সংশ্লিষ্ট কর্মকর্তাকে এই পদক পরিয়ে দেন।

যারা এই পদকে ভূষিত হন তাদের নামের শেষে বিপিএম (সেবা) উপাধি যুক্ত হয়। যারা একাধিক বার এই পদকে ভূষিত হন তাদের নামের শেষে বিপিএম (বার) উপাধি যুক্ত হয়।

 রাষ্ট্রপতি পুলিশ পদক 

বীরত্ব ও সাহসিকতাপূর্ণ কাজের স্বীকৃতি হিসেবে মহামান্য রাষ্ট্রপতির আদেশক্রমে বাংলাদেশ পুলিশের সদস্যদেরকে প্রতিবছর পিপিএম পদকে ভূষিত করা হয়। 

এই পদকের জন্য সম্মানী প্রদান করা হয়। 

প্রতিবছর পুলিশ সপ্তাহের বার্ষিক পুলিশ প্যারেডে মাননীয় প্রধানমন্ত্রী সংশ্লিষ্ট কর্মকর্তাকে এই পদক পরিয়ে দেন। 

যারা এই পদকে ভূষিত হন তাদের নামের শেষে পিপিএম (সেবা) উপাধি যুক্ত হয়। যারা একাধিক বার এই পদকে ভূষিত হন তাদের নামের শেষে পিপিএম (বার) উপাধি যুক্ত হয়।

 রাষ্ট্রপতি পুলিশ পদক (সেবা) 

নিজ নিজ ক্ষেত্রে নিম্নলিখিত অনন্যসাধারণ পেশাদারিত্ব প্রদর্শনের। জন্য মহামান্য রাষ্ট্রপতির আদেশক্রমে বাংলাদেশ পুলিশের সদস্যদেরকে পিপিএম - সেবা পদকে ভূষিত করা হয়।

ক. যারা বিগত সময়ে সৃজনশীল ও উদ্ভাবনীমূলক কর্মকাণ্ডের মাধ্যমে পুলিশ বিভাগের কার্যক্রমে গতিশীলতা আনয়ন, দক্ষতা বৃদ্ধি, উন্নয়ন ও আধুনিকায়নে বিভিন্ন দপ্তর ও শাখায় দৃশ্যমান অবদান রেখেছেন।

খ. যারা বিগত সময়ে গুরুত্বপূর্ণ মামলা তদন্ত করে অথবা তদন্তকার্যে সহায়তা করে রহস্য উদ্ঘাটন করতঃ অপরাধীদের আইনের আওতায় সোপর্দের ব্যবস্থা করে জনজীবনের নিরাপত্তা বিধানে এবং যুগোপযোগী অপরাধ নিয়ন্ত্রণ প্রক্রিয়া প্রবর্তনের মাধ্যমে সংশ্লিষ্ট ইউনিটের অপরাধ নিয়ন্ত্রণসহ অন্যান্য কাজ সম্পাদনে প্রশংসনীয় অবদান রেখেছেন।

গ. যারা পুলিশের বিভিন্ন ইউনিটের দায়িত্বে থেকে দক্ষতা, কর্তব্যনিষ্ঠা, সততা ও শৃঙ্খলামূলক আচরণের মাধ্যমে সার্বিকভাবে পুলিশ বাহিনীর ভাবমূর্তি উজ্জল করার ক্ষেত্রে উল্লেখযোগ্য অবদান রেখেছেন।

এই পদকের জন্য সম্মানী প্রদান করা হয়। 

প্রতিবছর পুলিশ সপ্তাহের বার্ষিক পুলিশ প্যারেডে মাননীয় প্রধানমন্ত্রী সংশ্লিষ্ট কর্মকর্তাকে এই পদক পরিয়ে দেন।

যারা এই পদকে ভূষিত হন তাদের নামের শেষে পিপিএম (সেবা) উপাধি যুক্ত হয়। যারা একাধিক বার এই পদকে ভূষিত হন তাদের নামের শেষে পিপিএম (বার) উপাধি যুক্ত হয়।

 আইজি'স ব্যাজ 
প্রশংসনীয় ও ভালো কাজের স্বীকৃতি হিসেবে ‘আইজিপি’স এক্সেমপ্ল্যারি গুড সার্ভিসেস ব্যাজ বা আইজি'স ব্যাজ প্রদান করা হয়।
+বিভিন্ন সালে পদক প্রাপ্ত পুলিশ সদস্যের সংখ্যাসালবিপিএমবিপিএম (সেবা)পিপিএমপিপিএম (সেবা)মোট২০১৯১৪২৮২০৫৬১১৮২০১৮৪০১০৪৬২১৪৩৩৪৯২০১৭৩০২৮৭১৫৩১৮২২০১৬১৩২২০১৫১০২২০১৪৮৬২০১৩২০২০১২৪০

 তথ্যসূত্র 

বিষয়শ্রেণী:বাংলাদেশের সামরিক পুরস্কার ও সম্মাননা
বিষয়শ্রেণী:বাংলাদেশ পুলিশ